«Vinternatt i Rondane»

«Vinternatt i Rondane», også kalt «Vinternatt i fjellene»,jfr. en påskrift av kunstneren som kom til syne under et dublert stykke lerret i 2014, under konserveringen av bildet. er et bilde av den norske kunstneren Harald Sohlberg (1869–1935). Bildet finnes i flere versjoner, det mest kjente er et oljemaleri fra 1914 som befinner seg i Nasjonalgalleriet i Oslo.

Allerede på nyåret 1900 begynte Sohlberg å arbeide med motivet. I påsken så han Rondane i måneskinn, en opplevelse han senere beskrev som «fremmed, ny og veldig som en åpenbaring, der efterlot et inntrykk i meg som jeg aldri siden kunne glemme».Norsk kunstnerleksikon: «Harald Sohlberg», (besøkt 27. mars 2015) Nationalmuseum i Stockholm eier et av omkring ti studier av motivet fra perioden 1900-–02. Han laget versjoner i både kull, fargestift, olje og akvarell. I 1911 begynte Sohlberg på den endelige versjonen som henger i Nasjonalgalleriet. Bildet ble ferdig vinteren 1913–1914. Senere arbeidet Sohlberg med motivet blant annet som fargelitografi, og også en maleriutgave, i de siste leveårene. Til sammen finnes det, i tillegg til alle litografiene, 20 utgaver av bildet, de fleste i vannfarger eller i blandet teknikk på papir.

I 2021 ble et av versjonene av «Vinternatt i Rondane» solgt for 16 millioner kroner på auksjonshuset Sotheby's.

Norges nasjonalmaleri
Den endelige versjonen «Vinternatt i Rondane» (1914) laget Sohlberg til den store Jubileumsutstillingen på Frogner i 1914. Det ble malt med oljemaling på lerret i 1,6 m x 1,8 m . Bildet ble møtt positivt også blant kritikere og kunstnere som tidligere hadde vært mindre forståelsesfulle for Sohlbergs kunst.Norsk biografisk leksikon: «Harald Sohlberg» (besøkt 27. mars 2015) Også Sohlberg betraktet maleriet som noe helt spesielt, og mente det representerte kvintessensen av hans kunstsyn, «som en hel livsopgave». Sohlberg er kjent som en av Norges største nyromantiske malere, og i «Vinternatt i Rondane» får «den knugende stillheten og ensomheten [...] en kontemplativ, nesten religiøs dimensjon».Høydepunkter fra Nasjonalgalleriets samlinger (Oslo: Nasjonalgalleriet, 1990), 18.

«Vinternatt i Rondane» (1914) ble gitt som gave til Nasjonalgalleriet av Jørgen Breder Stang i 1918.Digitalt Museum, "Vinternatt i Rondane", http://digitaltmuseum.no/011042437499 (besøkt 27. mars 2015). I 1995 ble bildet kåret til Norges nasjonalmaleri gjennom lytteravstemning i NRK, foran blant annet Tidemand og Gudes «Brudeferden i Hardanger».

I 2014 gikk maleriet gjennom en omfattende konservering ved Thierry Ford, malerikonservator ved Nasjonalmuseets avdeling for eldre og moderne kunst.VG-fotograf Trond Solbergs bilder av konserveringen (Scanpix), http://scanpix.no/spWebApp/search.action?search.searchString=vinternatt+i+rondane (besøkt 27. mars 2015)

Sohlbergplassen utkikkspunkt
«Vinternatt i Rondane» bygger på inntrykk og skisser gjort fra forskjellige vinkler.

Sohlbergplassen utkikkspunkt på fylkesvei 27 ved Atnsjøen i Stor-Elvdal ble bygget i 2005 bygget i nærheten av et av de viktigste utkikkspunktene til Sohlberg, som en del av arbeidet med Nasjonale turistveger.

Sohlbergplassen utkikkspunkt er tegnet av arkitekt Carl-Viggo Hølmebakk. Ifølge Hølmebakk ble dynamikken i Sohlbergs bilde, mellom furutrærne i forgrunnen og fjellene i bakgrunnen, «utgangspunktet for plattformens geometri og konstruksjon».Solbergplassen: Malerisk utsiktspunkt; klikk.no, (besøkt 28. mars 2015)

Referanser

Eksterne lenker
 Vinternatt i Rondane (1914) på Digitalt Museum
Vinternatt i Rondane (1914) på Nasjonalmuseets hjemmesider
 Om Harald Sohlberg i Norsk kunstnerleksikon
 Bilder av Solbergplassen utkikkspunkt på arkitektens hjemmeside

Kategori:Norske malerier
Kategori:Malerier fra 1910-årene
Kategori:Verk fra 1914